Google maps .td_uid_2_615ee02f39b93_rand.td-a-rec-img{text-align:left}.td_uid_2_615ee02f39b93_rand.td-a-rec-img img{margin:0 auto 0 0} Il-Kanditat Indipendenti Arnold Cassola qed jitlob lill-Uffiċju Nazzjonali tal-Verifika (NAO) biex jinvestiga l-ftehim bejn il-Gvern u l-Corinthia Group wara li rapport f'The Shift żvela l-prezz veru li se tħallas il-kumpanija għal din l-art pubblika. Fi stqarrija, Cassola qal li l-NAO kienet ikkritikat ftehim simili li kien sar ma' DB Group għall-art tal-ITS f'Pembroke u qal kif il-ftehim huwa ta' detriment għat-taxpayer Malti. The Shift , ftit tal-ġranet ilu żvela li filwaqt li l-valur tal-art kien stmat għal €10.3 miljun biss, il-kuntratt żvela li Corinthia Group se jħallas biss €1.3 miljun. It-termini tal-pagament għas-sit, post b'visti mill-isbaħ ta' Għajn Tuffieħa huma simili għall-ftehim li kien sar ma' DB Group, li kien irriżulta f'rapport kritiku mill-NAO, skont ir-rapport ta' The Shift. "Dan huwa ftehim oxxen ipperpetrat minn Gvern li qed jarmi art pubblika biex jissoddisfa profitti privati," saħaq Cassola. Ftit ġimgħat ilu, waqt seduta tal-kumitat parlamentari tal-Kontijiet dwar l-Uffiċċju Nazzjonali tal-Verifika, kien iddeterminat li l-Corinthia għandha tħallas €10.3 miljun biex temenda l-kuntratt eżistenti li għandha mal-gvern dwar l-użu tal-art. Il-Corinthia se tħallas €10.3 miljun għal żvilupp residenzjali f'Ħal Ferħ Dan wara li f'Lulju, l-kumpanija ssottmettiet pjanijiet ġodda għall-iżvilupp mill-ġdid tal-kumpless f'Ħal Ferħ, wara li d-deċiżjoni tal-Gvern li jibdel il-politiki tal-ippjanar tatha l-poter li tipproponi l-kostruzzjoni ta' residenzi permanenti fis-sit 'il barra miż-żona tal-iżvilupp (ODZ). Cassola qed jitlob lill-NAO jinvestiga dan il-każ hekk kif it-termini juru li l-kumpanija għandha għaxar snin sħaħ biex tħallas, "mill-profitti li jkunu qed jagħmlu fuq il-bejgħ ta' din l-art pubblika għal skopijiet ta' qligħ privat." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ee02f3a354_rand.td-a-rec-img{text-align:left}.td_uid_3_615ee02f3a354_rand.td-a-rec-img img{margin:0 auto 0 0}